**ความพึงพอใจของครูที่มีต่อการบริหารงานวิชาการของผู้บริหารสถานศึกษาโรงเรียน**

**สังกัดสำนักงานเขตพื้นที่การศึกษาประถมศึกษาชลบุรี เขต 1**

วรัชยา โคตรภักดี

มหาวิทยาลัยรามคำแหง

e-mail: warachayak6@gmail.com

**บทคัดย่อ**

การวิจัยครั้งนี้ มีวัตถุประสงค์เพื่อศึกษาและเปรียบเทียบความพึงพอใจของครูที่มีต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1 โดยจำแนกตามระดับการศึกษา และประสบการณ์ในการทำงาน กลุ่มตัวอย่างที่ใช้ในการวิจัยครั้งนี้ ได้แก่ ครูที่สอนในโรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1 จากการเปิดตารางของ Cohen, Manion and Morrison ได้ขนาดกลุ่มตัวอย่างจำนวน 132 คน แล้วใช้วิธีการสุ่มแบบแบ่งชั้นภูมิ เครื่องมือที่ใช้ ในการวิจัยเป็นแบบสอบถาม (Questionnaire) แบบมาตราส่วนประเมินค่า 5 ระดับ มีค่าความเชื่อมั่นเท่ากับ 0.97 สถิติที่ ใช้ในการวิจัย คือ ค่าความถี่ ค่าร้อยละ ค่าเฉลี่ย ค่าเบี่ยงเบนมาตรฐาน สถิติการทดสอบ ค่าที (t – test) และการทดสอบความแปรปรวนทางเดียว (One-way ANOVA) ถ้าพบความแตกต่างอย่างมีนัยสำคัญทางสถิติที่ระดับ .05 จะนำค่าคะแนนเฉลี่ยมาเปรียบเทียบเป็นรายคู่ตามวิธีของ เชฟเฟ่ (Scheffe' s Post hoc Comparison)

**ผลการวิจัยพบว่า**

1. ครูมีความพึงพอใจต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1 โดยภาพรวมและรายด้านอยู่ในระดับมากโดยเรียงลำดับจากมากไปน้อยได้แก่ ด้านการพัฒนากระบวนการเรียนรู้ ด้านการวัดผลประเมินผลและการเทียบโอนผลการเรียน ด้านการพัฒนาหลักสูตรสถานศึกษา และด้านการนิเทศศึกษา

2. ครูที่มีวุฒิการศึกษาต่างกันมีความพึงพอใจต่อการบริหารงานวิชาการของผู้บริหารสถานศึกษาโรงเรียน สังกัดสำนักงานเขตพื้นที่การศึกษาประถมศึกษา

ชลบุรี เขต1 โดยภาพรวมและรายด้านไม่แตกต่างกัน

3. ครูที่มีประสบการณ์ในการทำงานที่ต่างกันมีความพึงพอใจต่อการบริหารงานวิชาการของผู้บริหารสถานศึกษาโรงเรียน สังกัดสำนักงานเขตพื้นที่การศึกษาประถมศึกษาชลบุรี เขต 1 โดยภาพรวมไม่แตกต่างเมื่อพิจารณาเป็นรายด้านพบว่าด้านการพัฒนากระบวนการเรียนรู้แตกต่างอย่างมีนัยสำคัญทางสถิติที่ระดับ 0.05 ส่วนด้านอื่นไม่แตกต่าง

**คำสำคัญ** : การบริหารงานวิชาการ

**Teachers’ Satisfaction toward The Academic Management of their Principals of school under Chonburi primary educational service area office 1**

**Waratchaya Khotphakdee**

**Ramkhamhaeng University**

**e-mail: warachayak6@gmail.com**

**Abstract**

This research aimed to study and to compare Teachers’ Satisfaction toward The Academic Management of their Principals of school under Chonburi primary educational service area office 1 categorized by their educational background and their work experience. The sample of in the study was 132 teachers from schools under Chonburi primary educational service area office 1. The sample size was determined by Manion and Morrison’s table. The samples were derived by a stratified random sampling. The research instrument was a five-rating scale questionnaire. The alpha coefficient rate according to Cronbach is at 0.97. The statistics used to analyze the data were frequency, percentage (%), means (x), standard deviation (S.D) and one – way analysis of variance: (one – way ANOVA). When the significance differences were found the post hoc test is done by Scheffe’s method.

The results were found as follows:

1. Teachers’ Satisfaction toward The Academic Management of their Principals of school under Chonburi primary educational service area office 1, as a whole was found in a high level. The highest level was the Instructional Process Development, follow by Measurement, Evaluation and Transfer of credits, Curriculum Development and Supervision for Education.

2. Teachers’ Satisfaction toward The Academic Management of their Principals of school under Chonburi primary educational service area office 1 with different educational background as a whole was not found the difference.

3. Teachers’ Satisfaction toward The Academic Management of their Principals of school under Chonburi primary educational service area office 1 with different work experience was found the significantly difference in the Instructional Process Development. However, each other and a whole were not found the difference.

**Keyword :** Academic Administration

**บทนำ**

จากพระราชบัญญัติการศึกษาแห่งชาติพ.ศ.2542 และที่แก้ไขเพิ่มเติม (ฉบับที่ 2) พ.ศ. 2545 ได้มีการปฏิรูปการศึกษา โดยการพัฒนาการศึกษาให้มีความเจริญทัดเทียมอารยประเทศ เพื่อให้สอดคล้องกับความเปลี่ยนแปลงของโลกในยุคปัจจุบัน และที่สำคัญสถาบันการศึกษาต้องปรับปรุงเปลี่ยนแปลง กลยุทธ์ในกระบวนการจัดการศึกษาให้ทันต่อการเปลี่ยนแปลงในยุคปัจจุบันด้วยการพัฒนาสถานศึกษาให้ทันสมัยและมีความพร้อมในทุกด้านนั้น จำเป็นต้องได้รับความร่วมมือและช่วยเหลือจากหลายฝ่าย (กระทรวงศึกษาธิการ, 2546) การปฏิรูปการศึกษาตามพระราชบัญญัติการศึกษาแห่งชาติ ได้ก่อให้เกิดกระแสการตื่นตัวของครู อาจารย์ ผู้เกี่ยวข้องในการจัดการศึกษาทั้งหลาย ที่จะต้องปรับเปลี่ยนไปสู่การจัดการศึกษาโดยมุ่งเน้นให้ผู้เรียนให้มีความรู้คู่คุณธรรมอย่างมีคุณภาพ สำหรับการบริหารงานวิชาการตามกรอบภารกิจของสถานศึกษาจะทำให้มีประสิทธิภาพนั้นจำเป็นต้องอาศัยผู้บริหารสถานศึกษาเป็นแรงผลักดัน เพื่อให้ครูและบุคลากรทางการศึกษาดำเนินการพัฒนาเด็กและเยาวชนให้เป็นไปตามจุดมุ่งหมายของการศึกษาและความต้องการของสังคม (ธีระ รุญเจริญ, 2546) ผู้บริหารสถานศึกษาจำเป็นต้องมีความตระหนักในความเป็นผู้นำวิชาการ รู้เท่าทันเหตุการณ์ และสามารถปรับเปลี่ยนพฤติกรรมได้ตลอดเวลา โดยสามารถนำ ผู้อยู่ใต้บังคับบัญชาไปสู่เป้าหมายที่ชัดเจน การบริหารเป็นทีมที่มีศักยภาพที่จะผลักดันให้บุคลากรในโรงเรียนให้ความร่วมมือประกอบกิจกรรมทุกอย่างด้วยความเต็มใจและรักที่จะทำ ผลผลิตที่ออกมาจึงจะดีเยี่ยม งานวิชาการเป็นงานหลักของการบริหารการศึกษาไม่ว่าสถานศึกษานั้นจะเป็นสถานศึกษาประเภทใด มาตรฐานและคุณภาพของสถานศึกษา จะพิจารณาได้จากผลงานด้านวิชาการ ความสำคัญของงานวิชาการก็คือ การบริหารการศึกษาให้มีประสิทธิภาพและประสิทธิผล ดังนั้นการบริหารงานวิชาการจึงเป็นงานหลักของสถานศึกษาและมีความสำคัญอย่างยิ่งต่อการจัดการศึกษาให้บรรลุเป้าหมายที่ตั้งไว้ มาตรฐานคุณภาพการศึกษาจะปรากฏเด่นชัดเมื่อการบริหารงานวิชาการประสบผลสำเร็จ

โรงเรียนในสังกัดสำนักงานเขตพื้นที่การศึกษาประถมศึกษาชลบุรี เขต 1 ตระหนักและเข้าใจในการจัดกิจกรรมการเรียนการสอนให้เป็นไปตามที่กำหนดในพระราชบัญญัติการศึกษาแห่งชาติ รวมถึงนโยบายของสำนักงานเขตพื้นที่การศึกษาประถมศึกษาชลบุรีเขต 1 จึงพร้อมสำหรับการเปลี่ยนแปลงและพัฒนาตนเองด้านวิชาการเพื่อจะได้นำความรู้ใหม่ ๆ มาพัฒนาผู้เรียนให้มีคุณภาพได้อย่างยั่งยืน

จากสภาพปัญหาและเหตุผลดังกล่าว ผู้วิจัยจึงมีความสนใจที่จะทำการศึกษาความพึงพอใจของครูที่มีต่อการบริหารงานวิชาการของผู้บริหารสถานศึกษา โรงเรียนในสังกัดสำนักงานเขตพื้นที่การศึกษาประถมศึกษาชลบุรีเขต 1 เพื่อใช้เป็นฐานข้อมูลประกอบการพิจารณากำหนดนโยบายการพัฒนาผู้บริหารและพัฒนางานวิชาการของโรงเรียนตลอดถึง การใช้เป็นแนวทางให้ผู้บริหารสถานศึกษา นำไปพัฒนาตนเองด้วยการปรับเปลี่ยนพฤติกรรมการบริหาร เพื่อให้เกิดผลดีในการจัดการศึกษาและถูกต้องตามกรอบการปฏิรูปการศึกษา ทำให้นักเรียนได้เกิดการเรียนรู้เต็มตามศักยภาพและเต็มความสามารถ

**วัตถุประสงค์ของการวิจัย**

1.เพื่อศึกษาความพึงพอใจของครูที่มีต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรีเขต 1

2.เพื่อเปรียบเทียบความพึงพอใจของครูที่มีผลต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรีเขต 1 จำแนกตามระดับการศึกษาและประสบการณ์ในการทำงาน

**วิธีดำเนินการวิจัย**

**1.** กลุ่มตัวอย่างที่ใช้ในการวิจัยครั้งนี้ ได้แก่ ครูผู้สอนในสถานศึกษาสังกัดสำนักงานเขตพื้นที่การศึกษาประถมศึกษาชลบุรีเขต 1 ปีการศึกษา 2562 จำนวน 132 คน จากโงเรียนขนาดใหญ่ 2 โรงเรียน กำหนดกลุ่มตัวอย่างโดยใช้ตารางสำเร็จรูปของโคเฮ็น (Cohen,1988) โดยการสุ่มแบบแบ่งชั้น (Stratified Random sampling) โดยใช้โรงเรียนเป็นชั้น (Strata)

**2. เครื่องมือที่ใช้ในการเก็บรวบรวมข้อมูล** คือ แบบสอบถามเกี่ยวกับความพึงพอใจของครูที่มีต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1 แบบมาตราส่วนประมาณค่า 5 ระดับของลิเคอร์ท จำนวน 4 ด้าน ได้แก่ 1) ด้านการพัฒนาหลักสูตรสถานศึกษา 2) ด้านการพัฒนากระบวนการเรียนรู้ 3) ด้านการวัดผลประเมินผลและการเทียบโอนผลการเรียน 4) ด้านการนิเทศศึกษา ที่ผ่านการตรวจสอบความถูกต้องทางวิชาการและความเที่ยงตรงตามเนื้อหา (Content validity) ของคำถามแต่ละข้อ โดยหาค่าดัชนีความสอดคล้องระหว่างข้อกับนิยามศัพท์เฉพาะ (IOC) จากผู้เชี่ยวชาญ 5 ท่าน มีค่าเท่ากับ 0.60-1.00 และมีค่าความเชื่อมั่นของแบบสอบถามทั้งฉบับ เท่ากับ 0.97

**3. การเก็บรวบรวมข้อมูล** ผู้วิจัยขอหนังสืออนุญาตเก็บข้อมูลจากบัณฑิตศึกษา มหาวิทยาลัยรามคำแหง ถึงผู้อำนวยการโรงเรียนอนุบาลชลบุรี และโรงเรียนอนุบาลวัดกลางดอนเมืองชลบุรี เพื่อติดต่อขอความอนุเคราะห์ในการเก็บรวมรวมข้อมูล จากนั้นผู้วิจัยนำหนังสือขออนุญาตและแบบสอบถามไปยังโรงเรียนของตัวอย่าง เพื่อขอความร่วมมือในการเก็บรวบรวมข้อมูล ทั้งนี้ผู้วิจัยจะเป็นผู้ดำเนินการจัดส่งและเก็บแบบสอบถามกลับคืนด้วยตนเองและสามารถเก็บแบบสอบถามคืนได้ 132 ฉบับ คิดเป็นร้อยละ 100 หลังจากนั้นผู้วิจัยนำแบบสอบถามที่รวบรวมได้ มาตรวจสอบความสมบูรณ์และความถูกต้อง เพื่อนำมาวิเคราะห์ข้อมูลทางสถิติต่อไป

**4. การวิเคราะห์ข้อมูล**

ผู้วิจัยได้ทำการวิเคราะห์ข้อมูล ด้วยโปรแกรมสำเร็จรูปทางสถิติ โดยดำเนินการตามขั้นตอนดังนี้

1. วิเคราะห์ข้อมูลเกี่ยวกับภาวะผู้นำการเปลี่ยนแปลงของผู้บริหารสถานศึกษา ในสหวิทยาเขตหนองใหญ่ สังกัดสำนักงานเขตพื้นที่การศึกษาประถมศึกษาชลบุรี เขต 1 โดยใช้ค่าเฉลี่ย () และหาค่าส่วนเบี่ยงเบนมาตรฐาน (S.D.)

2. วิเคราะห์ข้อมูลเพื่อเปรียบเทียบภาวะผู้นำการเปลี่ยนแปลงของผู้บริหารสถานศึกษา ในสังกัดสำนักงานเขตพื้นที่การศึกษาประถมศึกษาชลบุรี เขต 1 จำแนกตามวุฒิการศึกษา ใช้การทดสอบค่าที (t-test) แต่ถ้าเปรียบเทียบจำแนกตามขนาดโรงเรียนใช้การวิเคราะห์ความแปรปรวนแบบทางเดียว (One-Way Analysis of Variance) เมื่อพบความแตกต่างอย่างมีนัยสำคัญทางสถิติที่ระดับ .05 จึงนำค่าคะแนนเฉลี่ยมาทำการทดสอบเป็นรายคู่ตามวิธีของ เชฟเฟ่ (Scheffe' s Post hoc Comparison)

**ผลการวิจัย**

**ตาราง 1** ค่าเฉลี่ย ส่วนเบี่ยงเบนมาตรฐานของความพึงพอใจของครูที่มีต่อการบริหารงานวิชาการของผู้บริหารสถานศึกษโรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1 ในภาพรวมและรายด้าน ดังนี้ ( n = 132 )

|  |  |  |  |  |
| --- | --- | --- | --- | --- |
| ด้านที่ | ความพึงพอใจของครูที่มีต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1 |  | S.D. | ระดับ ลำดับความพึงพอใจ |
| 1 | การพัฒนาหลักสูตรสถานศึกษา | 4.40 | 0.45 | มาก 3 |
| 2 | การพัฒนากระบวนการเรียนรู้ | 4.45 | 0.44 | มาก 1 |
| 3 | การวัดผล ประเมินผลและดำเนินการเทียบโอน ผลการเรียน | 4.43 | 0.46 | มาก 2 |
| 4 | การนิเทศศึกษา | 4.32 | 0.52 | มาก 4 |
|  | รวม | 4.40 | 0.42 | มาก |

ผลการวิเคราะห์ข้อมูล จากตาราง 1 พบว่าครูมีความพึงพอใจต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1โดยภาพรวมและรายด้านอยู่ในระดับมาก เมื่อพิจารณาเป็นรายด้าน พบว่าด้านที่มีค่ามากที่สุดเรียงตามลำดับ ได้แก่ การพัฒนากระบวนการเรียนรู้ (= 4.45)การวัดผล ประเมินผล และดำเนินการเทียบโอนผลการเรียน (=4.43)การพัฒนาหลักสูตรสถานศึกษา (= 4.40) และการนิเทศศึกษา (= 4.32)

**ตาราง 2** การเปรียบเทียความพึงพอใจของครูที่มีต่อการบริหารงานวิชาการของผู้บริหารสถานศึกาโรงเรียนสังกัดสำนักงานเขตพื้นที่การศึกษาประถมศึกษาชลบุรีเขต 1 จำแนกตามระดับการศึกษาของผู้ตอบแบบสอบถาม โดยภาพรวมและรายด้าน ดังนี้ (n=132)

|  |  |  |  |  |  |  |  |
| --- | --- | --- | --- | --- | --- | --- | --- |
| ด้านที่ | ความพึงพอใจของครูที่มีต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรีเขต 1 จำแนกตามระดับการศึกษา | ปริญาตรี  (n=106) | | สูงกว่าปริญญาตรี  (n=26) | | t | Sig. |
|  | S.D. |  | S.D. |
| 1 | การพัฒนาหลักสูตรสถานศึกษา | 4.41 | 0.48 | 4.37 | 0.47 | 0.37 | .713 |
| 2 | การพัฒนากระบวนการเรียนรู้ | 4.45 | 0.46 | 4.44 | 0.37 | 0.12 | .898 |
| 3 | การวัดผล ประเมินผล และดำเนินการเทียบโอนผลการเรียน | 4.44 | 0.47 | 4.40 | 0.40 | 0.42 | .673 |
| 4 | การนิเทศศึกษา | 4.32 | 0.55 | 4.33 | 0.46 | -.10 | .918 |
|  | รวม | 4.40 | 0.44 | 4.39 | 0.35 | 0.21 | .813 |

จากตาราง 2 ผลการวิเคราะห์ พบว่าครูที่มีวุฒิการศึกษาต่างกันมีความความพึงพอใจต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1 โดยภาพรวมรายด้านไม่แตกต่างกัน

**ตาราง 3** ผลการวิเคราะห์ความแปรปรวนของค่าเฉลี่ยความพึงพอใจของครูที่มีต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1 จำแนกตามประสบการณ์ในการปฏิบัติงาน ดังนี้  (n=132)

|  |  |  |  |  |  |  |
| --- | --- | --- | --- | --- | --- | --- |
| ด้านที่ | ความพึงพอใจของครูที่มีต่อการบริหารงานวิชาการของ ผู้บริหารสถานศึกษาโรงเรียนสังกัดสำนักงานเขตพื้นที่การศึกาประถมศึกษาชลบุรี เขต 1 | ประสบการณ์ในการทำงาน (ปี) | | | F | Sig. |
| น้อยกว่า5  (n=45)  S.D | 5-10  (n=41)  S.D | มากกว่า 10 ปีขึ้นไป (n=26)  S.D |
| 1 | การพัฒนาหลักสูตรสถานศึกษา | 4.31 .46 | 4.42 .39 | 4.48 .47 | 1.703 | .186 |
| 2 | การพัฒนากระบวนการเรียนรู้ | 4.31 .47 | 4.47 .41 | 4.58 .39 | 4.699\* | .011 |
| 3 | การวัดผล ประเมินผล และดำเนินการเทียบโอนผลการเรียน | 4.34 .49 | 4.43 .45 | 4.51 .43 | 1.555 | .215 |
| 4 | การนิเทศศึกษา | 4.20 .60 | 4.39 .41 | 4.39 .52 | 1.808 | .168 |
|  | รวม | 4.29 .47 | 4.42 .38 | 4.48 .39 | 2.709 | .070 |

\*มีนัยสำคัญทางสถิติที่ระดับ .05

ผลการวิเคราะห์ จากตาราง 3 แสดงว่า ครูที่มีประสบการณ์การทำงานต่างกันมีความพึงพอใจของครูที่มีต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรเขต 1 โดยภาพรวมไม่แตกต่างกันเมื่อพิจารณาเป็นรายด้านพบว่า ด้านการพัฒนากระบวนการเรียนรู้ แตกต่างอย่างมีนัยสำคัญทางสถิติที่ระดับ 0.05 ด้านการพัฒนาหลักสูตรสถานศึกษา ด้านการวัดประเมินผลและดำเนินการเทียบโอนผลการเรียน ด้านการนิเทศศึกษาไม่แตกต่าง

**ตารางที่ 4** ผลการเปรียบเทียบ ความแตกต่าง ค่าเฉลี่ย ผลการวิเคราะห์ความแปรปรวนของค่าเฉลี่ยความพึงพอใจของครูที่มีต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1 ที่มีประสบการณ์ในการทำงานต่างกัน ด้านการพัฒนากระบวนการเรียนรู้

*(n=132)*

|  |  |  |  |  |
| --- | --- | --- | --- | --- |
| ด้านการพัฒนากระบวนการเรียนรู้ |  | น้อยกว่า  5 ปี | 5 – 10 ปี | มากกว่า  10 ปี  ขึ้นไป |
| 4.31 | 4.47 | 4.58 |
| น้อยกว่า 5 ปี | 4.31 |  |  | \* |
| 5-10 ปี | 4.47 |  |  |  |
| มากกว่า 10 ปีขึ้นไป | 4.58 |  |  |  |

\*มีนัยสำคัญทางสถิติที่ระดับ .05

จากตารางที่ 4 พบว่าความพึงพอใจของครูที่มีต่อการบริหารวิชาการของผู้บริหารสถานศึกษา โรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1 ด้านการพัฒนากระบวนการเรียนรู้พบว่าที่มีประสบการณ์ในการทำงานน้อยกว่า 5 ปี กับประสบการณ์มากกว่า10 ปีขึ้นไปแตกต่างกันกันอย่างมีนัยสำคัญทางสถิติที่ระดับ 0.05 ส่วนคู่อื่นไม่แตกต่าง

**สรุปผลและอภิปรายผล**

จากการวิจัย เรื่อง ความพึงพอใจของครูที่มีต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรีเขต1 พบประเด็นที่น่าสนใจ นำมาอภิปรายผล ดังนี้

1. ครูมีความพึงพอใจต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรีเขต 1 ในภาพรวมอยู่ในระดับ มาก เมื่อพิจารณาเป็นรายด้านมีความพึงพอใจ ด้านการพัฒนากระบวนการเรียนรู้มากที่สุด รองลงมา คือ ด้านการวัดผล ประเมินผลและดำเนินการเทียบโอนผลการเรียน ด้านการพัฒนาหลักสูตรสถานศึกษา และลำดับสุดท้าย คือ ด้านการนิเทศศึกษา ทั้งนี้อาจเนื่องมาจากการประกาศใช้พระราชบัญญัติการศึกษาแห่งชาติ พ.ศ. 2542 แก้ไขเพิ่มเติม พ.ศ. 2545 ทำให้เกิดการปฏิรูปการศึกษาซึ่งมีผลทำให้ผู้บริหารสถานศึกษามีความมุ่งมั่นมีจิตสำนึกและมีความตระหนักที่จะพัฒนาตนเองให้เป็นผู้บริหารมืออาชีพทางด้านการบริหารงานงานวิชาการในสถานศึกษาจึงทำให้ ผู้บริหารสามารถเป็นผู้ให้คำแนะนำและชี้แจงหน้าที่ความรับผิดชอบงานวิชาการทั้ง 4 ด้าน ได้อย่างเหมาะสม ครูทุกคนได้พัฒนาด้านหลักสูตรสถานศึกษา ด้านการพัฒนากระบวนการเรียนรู้ ด้านการวัดผลประเมินผลและดำเนินการทียบโอนผลการเรียน และด้านการนิเทศศึกษา ส่งผลให้โรงเรียนสังกัดสำนักงานเขตพื้นที่การศึกษาประถมศึกษาชลบุรีเขต 1 มีหลักสูตรสถานศึกษาที่เหมาะสมเท่าทันการเปลี่ยนแปลงในปัจจุบัน มีดำเนินการจัดทำแผนการเรียนรู้ให้เหมาะสมกับมาตรฐานการเรียนรู้ สนับสนุนให้ครูได้รับการพัฒนากระบวนการจัดการเรียนการสอนอย่างต่อเนื่องเพื่อพัฒนาผู้เรียนให้มีคุณภาพในทุกด้าน มีการวัด ประเมินผลและดำเนินการเทียบโอนผลการเรียนอย่างถูกต้อง โปร่งใส และตรวจสอบได้ ด้านการนิเทศมีความเหมาะสมถูกต้องตามขั้นตอน มีความเชื่อมโยงกับดัชนีชี้วัดผลผลิตและผลลัพธ์ทำให้ผู้เรียนเกิดการพัฒนาในทุกด้านจึงทำให้ความพึงพอใจของครูที่มีต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรีเขต 1 โดยรวมอยู่ในระดับมากสอดคล้องกับงานวิจัยของ ทวี ประครอง (2553, บทคัดย่อ) ได้ศึกษาความพึงพอใจของครูที่มีต่อการบริหารงานวิชาการของผู้บริหารโรงเรียนขยายโอกาส เขตบางขุนเทียน กรุงเทพมหานครโดยรวมและรายด้านอยู่ในระดับมาก ภานุรัตน์ นันตา (2555, บทคัดย่อ) ได้วิจัย เรื่องความคิดเห็นของบุคลากรที่มีต่อการบริหารงานวิชาการของผู้บริหารสถานศึกษาโรงเรียนระดับ มัธยมศึกษา สังกัดองค์กรปกครองส่วนท้องถิ่น เขตอำเภอเมือง จังหวัดเชียงราย พบว่า ความคิดเห็นของบุคลากรที่มีต่อการบริหารงานวิชาการของผู้บริหารสถานศึกษา โรงเรียนระดับมัธยมศึกษา สังกัดองคกรปกครองส่วนท้องถิ่นเขตอำเภอเมืองจังหวัดเชียงรายโดยภาพรวมและรายด้านอยู่ในระดับมาก สอดคล้องกับนีรนุช ยับจอหอ (2557,บทคัดย่อ)ได้ศึกษาความพึงพอใจของครูที่มีต่อการบริหารงานวิชาการโรงเรียนขยายโอกาสทางการศึกษา อำเภอหนองบัว สังกัดสำนังานเขตพื้นที่การศึกษาประถมศึกษานครสวรรค์เขต 3 โดยภาพรวมและรายด้านอยู่ในระดับมาก สอดคล้องกับนุชรี เอี่ยมไผ่ (2557, บทคัดย่อ) ได้ศึกษาความพึงพอใจของครูที่มีต่อการบริหารงานวิชาการของผู้บริหารโรงเรียน สำนักงานเขตมินบุรี สังกัดกรุงเทพมหานคร โดยภาพรวมและรายด้านอยู่ในระดับมาก นิตยา พงษ์เกษม (2559) ได้ศึกษาความพึงพอใจของครูที่มีต่อการบริหารงานวิชาการโรงเรียนบ้านเนินพลับหวาน สังกัดสำนักงานเขตพื้นที่การศึกษาประถมศึกษาจชลบุรี เขต 3 โดยรวมอยู่ในระดับมาก สอดคล้องกับสายนภา ดาวแสง (2559) ได้ศึกษาความพึงพอใจของครูที่มีต่อการบริหารงานวิชาการของผู้บริหารสถานศึกษาโรงเรียนสังกัดสำนักการศึกษาเมืองพัทยา จังหวัดชลบุรีโดยรวมอยู่ในระดับมาก และสอดคล้องกับ อรุณศรี เทวโรทร (2561, บทคัดย่อ) ได้ศึกษาความคิดเห็นของครูที่มีต่อการบริหารงานวิชาการของครูที่มีต่อการบริหารงานวิชาการของผู้บริหารโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาปทุมธานี เขต 2 โดยภาพรวมและรายด้านอยู่ในระดับมาก ซึ่งสามารถอภิปรายความพึงพอใจของครู ที่มีต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษชลบุรี เขต 1 เมื่อพิจารณารายด้านผู้วิจัยอภิปรายผล ได้ดังนี้

1.1 ด้านการพัฒนาหลักสูตรสถานศึกษา พบว่าครูมีความพึงพอใจต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษา ประถมศึกษาชลบุรี เขต1 ด้านการการพัฒนาหลักสูตรสถานศึกษาอยู่ในระดับมาก ทั้งนี้เนื่องจาก ผู้บริหารสถานศึกษา ได้มีการพัฒนาหลักสูตรสถานศึกษาปรับให้ทันกับการเปลี่ยนแปลงทางด้านเศรษฐกิจสอดคล้องกับวิสัยทัศน์เป้าหมายคุณลักษณะอันพีงประสงค์ ส่งเสริมและดำเนินการให้สอดคล้องกับความต้องการของนักเรียน โรงเรียน ชุมชนและท้องถิ่น ส่งเสริมและมุ่งเน้นให้ครูมีส่วนร่วมในการพัฒนาหลักศูตรสถานศึกษาให้ครอบคลุมมาตรฐานการเรียนรู้ เพื่อให้การจัดทำหลักสูตรสถานศึกบรรลุตามวัตถุประสงค์และเกิดประสิทธิภาพสูงสุดแก่ผู้เรียนสอดคล้องกับงานวิจัยของ ทวี ประครอง (2553) ได้ศึกษาความพึงพอใจของครูที่มีต่อการบริหารงานวิชาการของผู้บริหารโรงเรียนขยายโอกาส เขตบางขุนเทียน กรุงเทพมหานคร ด้านการพัฒนาหลักสูตรสถานศึกษาอยู่ในระดับมาก สอดคล้องกับ นีรนุช ยับจอหอ (2557, บทคัดย่อ) ได้ศึกษาความพึงพอใจของครูที่มีต่อการบริหารงานวิชาการโรงเรียนขยายโอกาสทางการศึกษา อำเภอ หนองบัว สังกัดสำนังานเขตพื้นที่การศึกษาประถมศึกษานครสวรรค์ เขต 3 ด้านการพัฒนาหลักสูตรสถานศึกษาอยู่ในระดับมาก สอดคล้องกับ สายนภา ดาวแสง (2559) ได้ศึกษาความพึงพอใจของครูที่มีต่อการบริหารงานวิชาการของผู้บริหารสถานศึกษาโรงเรียนสังกัดสำนักการศึกษาเมืองพัทยา จังหวัดชลบุรีด้านการพัฒนาหลักศูตรสถานศึกษาอยู่ในระดับมาก อรุณศรี เทวโรทร (2561, บทคัดย่อ) ได้ศึกษาความคิดเห็นของครูที่มีต่อการบริหารงานวิชาการของครูที่มีต่อการบริหารงานวิชาการของผู้บริหารโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาปทุมธานี เขต 2 ด้านการพัฒนาหลักสูตรสถานศึกษาอยู่ในระดับมาก

1.2 ด้านการพัฒนากระบวนการเรียนรู้ ครูมีความพึงพอใจต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1 ด้านการพัฒนากระบวนการเรียนรู้อยู่ในระดับมาก ทั้งนี้เนื่องจาก ผู้บริหารสถานศึกษา มีการบริหารงานวิชาการด้านการพัฒนากระบวนการเรียนรู้ ให้มีความคล่องตัวมุ่งเน้น การส่งเสริมให้ครูจัดทำแผนการจัดการเรียนรู้โดยเน้นผู้เรียนเป๊นสำคัญ ส่งผลให้เกิดคุณภาพที่ดีต่อผู้เรียน สอดคล้องกับงานวิจัยของ ทวี ประครอง (2553) ได้ศึกษาความพึงพอใจของครูที่มีต่อการบริหารงานวิชาการของผู้บริหารโรงเรียนขยายโอกาส เขตบางขุนเทียน กรุงเทพมหานคร โดยภาพรวมและรายด้านด้านการพัฒนากระบวนการเรียนรู้อยู่ในระดับมาก สอดคล้องกับ กิตติยา กาเร็ว (2556, บทคัดย่อ) ได้ศึกษา การบริหารงานวิชาการของโรงเรียนขยายโอกาสทางการศึกษาสังกัดสำนักงานเขตพื้นที่การศึกษาประถมศึกษาลำปาง เขต 3 ผลการวิจัยพบว่า แนวทางการบริหารงานวิชาการโดยภาพรวมและรายด้านด้านการพัฒนากระบวนการเรียนรู้อยู่ในระดับมาก สอดคล้องกับ สรัญญา วรรณศิลป์ (2556, บทคัดย่อ) ผลการวิจัยพบว่า ความพึงพอใจของครูต่อการบริหารงานวิชาการของผู้บริหารสถานศึกษา สังกัดสำนักงานเขตประเวศ กรุงเทพมหานคร โดยภาพรวมและรายด้านการพัฒนากระบวนการเรียนรู้อยู่ในระดับ ผลการวิจัยพบว่า แนวทางการบริหารงานวิชาการโดยภาพรวมและรายด้านด้านการพัฒนากระบวนการเรียนรู้อยู่ในระดับมาก สอดคล้องกับ นีรนุช ยับจอหอ (2557, บทคัดย่อ) ได้ศึกษาความพึงพอใจของครูที่มีต่อการบริหารงานวิชาการโรงเรียนขยายโอกาสทางการศึกษา อำเภอหนองบัว สังกัดสำนังานเขตพื้นที่การศึกษาประถมศึกษานครสวรรค์เขต 3 โดยภาพรวมและรายด้านด้านการพัฒนากระบวนการเรียนรู้อยู่ในระดับมาก สอดคล้องกับ สายนภา ดาวแสง (2559) ได้ศึกษาความพึงพอใจของครูที่มีต่อการบริหารงานวิชาการของผู้บริหารสถานศึกษาโรงเรียนสังกัดสำนักการศึกษาเมืองพัทยา จังหวัดชลบุรีโดยรวมและรายด้านด้านการพัฒนากระบวนการเรียนรู้อยู่ในระดับมาก และสอดคล้องกับ อรุณศรี เทวโรท (2561, บทคัดย่อ) ได้ศึกษาความคิดเห็นของครูที่มีต่อการบริหารงานวิชาการของครูที่มีต่อการบริหารงานวิชาการของผู้บริหารโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาปทุมธานี เขต 2 โดยภาพรวมและรายด้านด้านการพัฒนากระบวนการเรียนรู้อยู่ในระดับมาก

1.3 ด้านการวัดประเมินผลและดำเนินการเทียบโอนผลการเรียน ครูมีความพึงพอใจต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1 ด้านการวัดประเมินผลและดำเนินการเทียบโอนผลการเรียนอยู่ในระดับมากทั้งนี้เนื่องจากผู้บริหารสถานศึกษามีการบริหารงานวิชาการด้านการวัดผลประเมินผลและดำเนินการเทียบโอนผลการเรียนโดยกำหนดให้มีจัดทำระเบียบการวัดผลประเมินผลตามที่หลักสูตรสถานศึกษากำหนด มีการกำหนดระเบียบ แนวปฏิบัติเกี่ยวกับการวัดประเมินผลของสถานศึกษาอย่างเป็นระบบทำให้ครูสามารถใช้วิธีการวัดผลประเมินผลตามสภาพจริงส่งผลต่อการพัฒนาผู้เรียนได้อย่างมีคุณภาพและตรงตามมาตรฐานการเรียนรู้สอดคล้องกับงานวิจัย ชาญณรงค์ เทียนวงษ์ (2551, บทคัดย่อ) ได้ศึกษาความพึงพอใจของครูต่อการบริหารงานวิชาการในโรงเรียนของรัฐสังกัดสำนักงานเขตพื้นที่การศึการาชบุรี เขต 2 สถานศึกษาในอำเภอลาดยาว สังกัดสานักงานเขตพื้นที่การศึกษาผลการวิจัยพบว่าความพึงพอใจของครูต่อการบริหารงานวิชาการโดบภาพรวมและรายด้านด้านการวัดประเมินผลและการเทียบโอนผลการเรียนอยู่ในระดับมาก สอดคล้องกับ ทวี ประครอง (2553) ได้ศึกษาความพึงพอใจของครูที่มีต่อการบริหารงานวิชาการของผู้บริหารโรงเรียนขยายโอกาส เขตบางขุนเทียนกรุงเทพมหานคร โดยภาพรวมและรายด้านด้านการวัดผลประเมินผลและดำเนินการเทียบโอนอยู่ในระดับมาก สอดคล้องกับ กิตติยา กาเร็ว (2556, บทคัดย่อ) ได้ศึกษา การบริหารงานวิชาการของโรงเรียนขยายโอกาสทางการศึกษาสังกัดสำนักงานเขตพื้นที่การศึกษาประถมศึกษาลำปาง เขต 3 ผลการวิจัยพบว่า แนวทางการบริหารงานวิชาการโดยภาพรวมและรายด้านด้านการพัฒนาการวัดผลประเมินผลและดำเนินการเทียบโอนอยู่ในระดับมาก สอดคล้องกับ สรัญญา วรรณศิลป์ (2556, บทคัดย่อ) ได้ศึกษาความพึงพอใจของครูต่อการบริหารงานวิชาการของผู้บริหารสถานศึกษา สังกัดสำนักงานเขตประเวศ กรุงเทพมหานคร โดยภาพรวมและรายด้านการวัดผลประเมินผลและดำเนินการเทียบโอนอยู่ในระดับมาก สอดคล้องกับ อรุณศรี เทวโรทร(2561, บทคัดย่อ) ได้ศึกษาความคิดเห็นของครูที่มีต่อการบริหารงานวิชาการของครูที่มีต่อการบริหารงานวิชาการของผู้บริหารโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาปทุมธานี เขต 2 โดยภาพรวมและรายด้านด้านการวัดผลประเมินผลและดำเนินการเทียบโอนอยู่ในระดับมาก และสอดคล้องกับ นีรนุช ยับจอหอ (2557,บทคัดย่อ) ได้ศึกษาความพึงพอใจของครูที่มีต่อการบริหารงานวิชาการโรงเรียนขยายโอกาสทางการศึกษา อำเภอหนองบัว สังกัดสำนังานเขตพื้นที่การศึกษาประถมศึกษานครสวรรค์เขต 3 โดยภาพรวมและรายด้านด้านการวัดผลประเมินผและดำเนินการเทียบโอนอยู่ในระดับมาก

1.4 ด้านการนิเทศศึกษา ครูมีความพึงพอใจต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1ด้านการนิเทศศึกษา อยู่ในระดับมาก ทั้งนี้เนื่องมาจาก ผู้บริหารสถานศึกษามีการสร้างความรู้ความเข้าใจเกี่ยวกับการนิเทศเป็นการปรับปรุงคุณภาพการศึกษาส่งเสริม สนับสนุนและอำนวยความสะดวกต่าง ๆ ในการให้บริการการศึกษาทุกรูปแบบเพื่อมุ่งพัฒนาสถานศึกษาให้มีประสิทธิภาพและเกิดประสิทธิผลเปิดโอกาสให้ครูทุกคนมีส่วนร่วมในการนิเทศภายในมีการนิเทศตามแผนและขั้นตอนที่กำหนดไว้โดยแจ้งให้ทราบล่วงหน้า สามารถนำผลการนิเทศมาวางแผนเพื่อพัฒนางานวิชาการทำให้ครูเกิดการพัฒนาส่งผลต่อตัวผู้เรียนทำให้มีคุณภาพอย่างต่อเนื่องสอดคล้องกับงานวิจัยของ กิตติยา กาเร็ว (2556, บทคัดย่อ) ได้ศึกษา การบริหารงานวิชาการของโรงเรียนขยายโอกาสทางการศึกษาสังกัดสำนักงานเขตพื้นที่การศึกษาประถมศึกษาลำปาง เขต 3 ผลการวิจัยพบว่า แนวทางการบริหารงานวิชาการโดยภาพรวมและรายด้านด้านการนิเทศศึกษาอยู่ในระดับมาก สอดคล้องกับ สรัญญา วรรณศิลป์ (2556,บทคัดย่อ) ได้ศึกษาความพึงพอใจของครูต่อการบริหารงานวิชาการของผู้บริหารสถานศึกษา สังกัดสำนักงานเขตประเวศกรุงเทพมหานคร โดยภาพรวมและรายด้านด้านการนิเทศศึกษาอยู่ในระดับมาก สอดคล้องกับ นีรนุช ยับจอหอ (2557, บทคัดย่อ) ได้ศึกษาความพึงพอใจของครูที่มีต่อการบริหารงานวิชาการโรงเรียนขยายโอกาสทางการศึกษา อำเภอหนองบัว สังกัดสำนังานเขตพื้นที่การศึกษาประถมศึกษานครสวรรค์เขต 3 โดยภาพรวมและรายด้านด้านการนิเทศศึกษาอยู่ในระดับมาก สอดคล้องกับ นุชรี เอี่ยมไผ่ (2557, บทคัดย่อ) ได้ศึกษาความพึงพอใจของครูที่มีต่อการบริหารงานวิชาการของผู้บริหารโรงเรียน สำนักงานเขตมินบุรี สังกัดกรุงเทพมหานคร โดยภาพรวมและรายด้านด้านการนิเทศศึกษาอยู่ในระดับมาก และสอดคล้องกับ อรุณศรี เทวโรทร(2561,บทคัดย่อ)ได้ศึกษาความคิดเห็นของครูที่มีต่อการบริหารงานวิชาการของครูที่มีต่อการบริหารงานวิชาการของผู้บริหารโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาปทุมธานี เขต 2 โดยภาพรวมและรายด้านด้านการนิเทศศึกษาอยู่ในระดับมาก

2. ผลการเปรียบเทียบความพึงพอใจของครูที่มีวุฒิการศึกษาต่างกัน มีความพึงพอใจต่อการบริหารงานวิชาการของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1 โดยภาพรวมและรายด้านไม่แตกต่างกัน ซึ่งเป็นไปตามสมมติฐานการวิจัย สอดคล้องกับผลการวิจัยของ สรัญญา วรรณศิลป์ (2556, บทคัดย่อ) ได้ศึกษาความพึงพอใจของครูต่อการบริหารงานวิชาการของผู้บริหารสถานศึกษา สังกัดสำนักงานเขตประเวศ กรุงเทพมหานครผลการวิจัยพบว่าครูที่มีระดับการศึกษาต่างกันมีความพึงพอใจต่อการบริหารงานวิชาการ โดยภาพรวมและรายด้านไม่แตกต่างกัน สอดคล้องกับ อรุณศรี เทวโรทร (2561,บทคัดย่อ) ได้ศึกษาความคิดเห็นของครูที่มีต่อการบริหารงานวิชาการของผู้บริหารโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาปทุมธานี เขต 2 ผลการวิจัยพบว่าครูที่มีวุฒิการศึกษาต่างกันมีความคิดเห็นต่อการบริหารงานวิชาการของผู้บริหารโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาปทุมธานี เขต 2 ในภาพรวมและรายด้านไม่แตกต่างกัน

3. ผลการเปรียบความพึงพอใจของครูที่มีประสบการณ์การทำงานต่างกัน มีความพึงพอใจต่อการของบริหารงานวิชาการของผู้บริหารสถานศึกษาโรงเรียน สังกัดสำนักงานเขตพื้นที่การศึกษาประถมศึกษาชลบุรีเขต 1 โดยภาพรวมไม่แตกต่างกันและรายด้านพบว่า ด้านการพัฒนากระบวนการเรียนรู้ แตกต่างอย่างมีนัยสำคัญทางสถิตที่ระดับ 0.05 ส่วนด้านการพัฒนาหลักสูตรสถานศึกษา ด้านการวัดผลประเมินผล และการเทียบโอนผลการเรียน ด้านการนิเทศศึกษาไม่แตกต่างและเปรียบเทียบรายคู่ด้วยวิธีของเชฟเฟ่ (Scheff’e post hoc comparison) พบว่าความพึงพอใจของครูที่มีต่อการบริหารวิชาการของผู้บริหารสถานศึกษา โรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1 ด้านการพัฒนากระบวนการเรียนรู้พบว่าที่มีประสบการณ์ในการทำงานน้อยกว่า 5 ปี กับประสบการณ์มากกว่า 10 ปีขึ้นไปแตกต่างกันกันอย่างมีนัยสำคัญทางสถิติที่ระดับ 0.05 ส่วนคู่อื่นไม่แตกต่าง ซึ่งไม่เป็นไปตามสมมติฐานการวิจัย สอดคล้องกับผลการวิจัยของ ชาญณรงค์ เทียนวงษ์ (2551, บทคัดย่อ) ได้ศึกษา ความพึงพอใจของครูต่อการบริหารงานวิชาการในโรงเรียนของรัฐสังกัดสำนักงานเขตพื้นที่การศึการาชบุรี เขต 2 สถานศึกษาในอำเภอลาดยาว สังกัดสานักงานเขตพื้นที่การศึกษาผลการวิจัยพบว่าครูที่มีประสบการณ์สอนต่างกันมีความพึงพอใจของครูต่อการบริหารงานวิชาการในโรงเรียนแตกต่างกันอย่างมีนัยสำคัญทางสถิติที่ระดับ.05 สอดคล้องกับ สรัญญา วรรณศิลป์ (2556, บทคัดย่อ) ได้ศึกษาความพึงพอใจของครูต่อการบริหารงานวิชาการของผู้บริหารสถานศึกษา สังกัดสำนักงานเขตประเวศ กรุงเทพมหานครผลการวิจัยพบว่าครูที่มีประสบการณ์สอนต่างกันมีความพึงพอใจต่อการบริหารงานวิชาการ รายด้านแตกต่างกันอย่างมีนัยสำคัญทางสถิติระดับ .05 และสอดคล้องกับ นิตยา พงษ์เกษม (2559) ได้ศึกษาความพึงพอใจของครูที่มีต่อการบริหารงานวิชาการโรงเรียนบ้านเนินพลับหวานสังกัดสำนักงานเขตพื้นที่การศึกษาประถมศึกษาจชลบุรี เขต 3 ผลการวิจัยพบว่าครูที่มีประสบการณ์สอนต่างกันมีความพึงพอใจต่อการบริหารงานวิชาการโรงเรียน รายด้านแตกต่างกันอย่างมีนัยสำคัญางสถิติที่ระดับ .05

**ข้อเสนอแนะจากผลการวิจัย**

1. ด้านการพัฒนาหลักสูตรสถานศึกษาผู้บริหารควรจัดให้มีประเมินการใช้หลักสูตรสถานศึกษาอย่างสม่ำเสมอและควรจัดให้มีการนิเทศติดตามการใช้หลักสูตรอย่างต่อเนื่องให้เป็นไปตามบริบทของของสถานศึกษาโดยเน้นการพัฒนาให้ตรงกับผู้เรียน

2. ด้านการพัฒนากระบวนการเรียนรู้ผู้บริหารสถานศึกษาควรมีการส่งเสริมให้ครูได้รับการพัฒนาอย่างต่อเนื่องและควรมีการนิเทศการจัดกิจกรรมการเรียนรู้ของครูอย่างต่อเนื่องเพื่อส่งเสริมพัฒนาการจัดการเรียนรู้ให้เกิดกับผู้เรียนเป็นสำคัญ

3. ด้านการวัดผล ประเมินผลและดำเนินการเทียบโอน ผู้บริหารสถานศึกษาควรมีการจัดทำเอกสารเกี่ยวกับการวัดประเมินผลและเทียบโอนผลการเรียนให้เป็นปัจจุบันและมีการนิเทศติดตามการวัดผลประเมินผลอย่างต่อเนื่อง

4. ด้านการนิเทศศึกษาผู้บริหาร สถานศึกษาควรเปิดโอกาสให้ครูทุกคนมีส่วนร่วมในการนิเทศภายในและเสริมสร้างบรรยากาศการนิเทศอย่างเป็นกัลยาณมิตร

**ข้อเสนอแนะสำหรับการวิจัยครั้งต่อไป**

1. ควรศึกษาปัจจัยที่ส่งผลต่อการบริหารงานวิชาการ ของผู้บริหารสถานศึกษาโรงเรียนสังกัดสำนักงานเขตพื้นที่การศึกษาประถมศึกษาชลบุรี เขต 1โดยใช้ระเบียบวิธีวิจัยเชิงคุณภาพ หรือปรับเปลี่ยนตัวแปรอื่น ๆ ที่คาดว่าจะส่งผลต่อภารบริหารงานวิชาการของผู้บริหารสถานศึกษา

2. ควรศึกษาความคิดเห็นของผู้ปกครองที่ส่งเสริมการบริหารงานวิชาการ ของผู้บริหารสถานศึกษา

3. ควรศึกษาภาวะความเป็นผู้นำด้านวิชาการของผู้บริหารสถานศึกษา เพื่อส่งเสริมให้เกิดความพึงพอใจของครู นักเรียน และผู้ปกครครอง

**เอกสารอ้างอิง**

กระทรวงศึกษาธิการ. (2546). **พระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติม (ฉบับที่ 2) พ.ศ. 2545**. กรุงเทพฯ: โรงพิมพ์องค์การรับส่งสินค้าและพัสดุภัณฑ์(ร.ส.พ.)

กิตติยา กาเร็ว. (2556). **การบริหารงานวิชาการของโรงเรียนขยายโอกาสทางการศึกษาสังกัดสำนักงานเขตพื้นที่การศึกษาประถมศึกษาลำปาง เขต 3**. ค้นคว้าอิสระศึกษาศาสตรมหาบัณฑิต สาขาวิชาการบริหารการศึกษา คณะศึกษาศาสต์ มหาวิทยาลัยพะเยา.

ทวี ประครอง. (2553). **ความพึงพอใจของครูที่มีต่อการบริหารงานวิชาการของผู้บริหารโรงเรียนขยายโอกาส เขตบางขุนเทียนกรุงเทพมหานคร**. ค้นคว้าอิสระศึกษาศาสตรมหาบัณฑิต การบริหารการศึกษา คณะศึกษาศาสตร์ มหาวิทยาลัยรามคำแหง.

ธีระ รุญเจริญ (2546). **การบริหารโรงเรียนยุคปฏิรูปการศึกษา.** กรุงเทพฯ: ข้าวฟ่าง.

ชาญณรงค์ เทียนวงษ์. (2551). **ความพึงพอใจของครูต่อการบริหารงานวิชาการในโรงเรียนของรัฐสังกัดสำนักงานเขตพื้นที่การศึการาชบุรี เขต 2**. วิทยานิพนธ์ศึกษาครุศาสตรมหาบัณฑิต สาชาวิชาการบริหารการศึกษา คณะครุศาสตร์ มหาวิทยาลัยราชภัฎหมู่บ้านจอมบึง.

นิตยา วงษ์เกษม. (2559). **พึงพอใจของครูที่มีต่อการบริหารงานวิชาการโรงเรียนบ้านเนินพลับหวาน สังกัดสำนักงานเขตพื้นที่การศึกษาประถมศึกษาจชลบุรี เขต 3**. วิทยานิพนธ์ศึกษาศาสตรมหาบัณฑิต สาชาวิชาการบริหารการศึกษา คณะศึกษาศาสตร์ มหาวิทยาลัยบูรพา.

นีรนุช ยับจอหอ. (2557). **ความพึงพอใจของครูที่มีต่อการบริหารงานวิชาการโรงเรียนขยายโอกาสทางการศึกษา อำเภอหนองบัว สังกัดสำนังานเขตพื้นที่การศึกษาประถมศึกษานครสวรรค์เขต 3**. ค้นคว้าอิสระคุรุศาสตรมหาบัณฑิต การบริหารการศึกษา คณะศึกษาศาสตร์ มหาวิทยาลัยราชภัฏนครสวรรค์.

นุชรี เอี่ยมไผ่. (2557). **ความคิดเห็นของครูที่มีต่อการบริหารงานวิชาการของผู้บริหารโรงเรียนสำนักงานเขตมีนบุรี สังกัดกรุงเทพมหานคร**. วิทยานิพนธ์ศึกษาศาสตรมหาบัณฑิต สาชาวิชาการบริหารการศึกษา คณะศึกษาศาสตร์ มหาวิทยาลัยรามคำแหง.

ภานุรัตน์ นันตา. (2555). **ความคิดเห็นของบุคลากรที่มีต่อการบริหารงานวิชาการของผู้บริหารสถานศึกษาโรงเรียนระดับ มัธยมศึกษา สังกัดองค์กรปกครองส่วนท้องถิ่น เขตอำเภอเมือง จังหวัดเชียงราย**. วิทยานิพนธ์ครุศาสตร์มหาบัณฑิต สาขาวิชาการบริหารการศึกษา มหาวิทยาลัยแม่ฟ้าหลวง.

สรัญญา วรรณศิลป์ . (2556). **ความพึงพอใจของครูที่มีต่อการบริหารงานวิชาการของผู้บริหารสถานศึกษา สำนักงานเขตประเวศ กรุงเทพมหานคร**. วิทยานิพนธ์ศึกษาศาสตรมหาบัณฑิต การบริหารการศึกษา มหาวิทยาลัยรามคำแหง.

สายนภา ดาวแสง. (2559). **ความพึงพอใจของครูต่อการบริหารงานวิชาการของผู้บริหารสถานศึกษา โรงเรียนสังกัดสำนักการศึกษา เมืองพัทยา จังหวัดชลบุรี**.วิทยานิพนธ์หลักสูตรการศึกษามหาบัณฑิต สาขาวิชาการบริหารการศึกษา คณะศึกษาศาสตร์ มหาวิทยาลัยบูรพา, ชลบุรี.

อรุณศรี เทวโรทร. (2561). **ความคิดเห็นของครูที่มีต่อการบริหารงานวิชาการของผู้บริหารโรงเรียนขยายโอกาสทางการศึกษา สังกัดสำนักงานเขตพื้นที่การศึกษาประถมศึกษาปทุมธานี เขต 2**. ค้นคว้าอิสระศึกษาศาสตรมหาบัณฑิต การบริหารการศึกษา คณะศึกษาศาสตร์ มหาวิทยาลัยรามคำแหง.

Cohen, J. (1988). **Statistical power analysis for the behavior sciences**. (2nd ed). Hillsdale NJ : Lawrence Erlbaum.

Likert, R. (1967). **The human organization : Its management and value**. New York: McGraw-Hill.